Togarinn dreginn út úr Hafnarfjarðarhöfn . Myndin er af vef hafnarinnar . Togarinn Merike sökk í gær um fjörutíu til fimmtíu mílum suðaustur af Hjörleifshöfða . Dráttarbáturinn Eurosund var að flytja togarann í brotajárn til Danmerkur en hann hafði legið í Hafnarfjarðarhöfn í 4 ár . Engin olía var í togaranum svo ekki er óttast um umhverfisafleiðingar . Samkvæmt upplýsingum frá Landhelgisgæslunni var slæmt veður á svæðinu í gær , vindur um 20 metrar á sekúndu og ölduhæð um 5 - 6 metrar . Hafði dráttarbáturinn samband við Landhelgisgæsluna en hann hafði þá hægt á sér þar sem 40 gráðu stjórnborðshalli var kominn á togarann . Sökk skipið á um tuttugu mínútum . Togarinn legið í Hafnarfjarðarhöfn um nokkurt skeið en hann er um fjörutíu ára gamall . Hann var skráður í Eistlandi en rekinn af íslenskum aðilum samkvæmt upplýsingum frá Landhelgisgæslunni . Merike var síðast gerður út á rækjuveiðar m.a. á Flæmska hattinum . Eigendur skipsins , Reyktal ehf. , seldi það til niðurrifs . Skiptar skoðanir eru á því hvernig losun skipsins mun ganga fyrir sig . Mynd / afp . Aðgerðarstjóri hjá norsku strandgæslunni , Johan Marius Ly , hefur efasemdir um það að hægt verði að að afferma Goðafoss alveg á næstunni . Í samtali við Aftenposten segist hann þó vita fyrir víst að björgunarlið muni gera áætlanir fyrir kvöldið um það hvernig að björguninni verði staðið . Ólafur William Hand , talsmaður Eimskips , sagði í samtali við Vísi í dag að hann byggist við því að losun skipsins myndi hefjast á næstu tímum . Haft er eftir Ólafi í Aftenposten að líklegast verði búið að losa skipið um miðja næstu viku . Hversu hratt það taki að losa skipið fari allt eftir því hversu marga gáma skipið sem mun verða notað við björgunaraðgerðir getur tekið . Hver ferð til Fredrikstad taki einn og hálfan tíma . Aftenposten bendir á að mikill ís sé þar sem Goðafoss strandaði . Þetta sé mikil lukka því ísinn hindri að olían nái í land . Olían þjappist líka saman í kuldanum sem geri vinnuna við hreinsun léttari . Aftur á móti geri kuldinn það líka að verkum að fuglarnir þoli síður olíuna . Aftenposten segir að nú þegar hafi fundist nokkrir olíuþaktir fuglar við ströndina . Hafliði Aðalsteinsson ( bláklæddur ) og Hjalti Hafþórsson við smíðar á Bátasafni Breiðafjarðar . Áhugamannafélag um Bátasafn Breiðafjarðar á Reykhólum hefur lagt Reykhólahreppi til rúmlega fjórar milljónir króna í uppbyggingu Bátasafns Breiðafjarðar og Hlunnindasýningar á Reykhólum . Í verkefninu er sveitarfélagið í samvinnu við áhugamannafélagið og við Æðarvé , félag æðarbænda í Austur-Barðastrandarsýslu og Dalasýslu . Þetta kom fram á fundi hreppsnefndar Reykhólahrepps . Á fundinum var jafnframt samþykkt að ráða Hjalta Hafþórsson , einn af bátasmiðunum og forsvarsmann áhugamannafélagsins , tímabundið í fjóra mánuði til að hafa yfirumsjón með framkvæmdum vegna uppsetningar nýrrar sýningar . Fyrir nokkru sett á fót nefnd með fulltrúum þeirra þriggja aðila sem að þessu verkefni standa . Í henni eiga sæti Eiríkur Kristjánsson á Reykhólum fyrir Reykhólahrepp , Hjalti Hafþórsson á Reykhólum fyrir Áhugamannafélag um bátasafn Breiðafjarðar og Eiríkur Snæbjörnsson á Stað á Reykjanesi fyrir Æðarvé . Frá þessu var greint á Reykhólavefnum . Útgerðarfélagið Kúvík ehf. , hefur fest kaup á bátnum Unnari ÍS 300 og er hann væntanlegur til heimahafnar á Ísafirði í næstu viku . " Báturinn hefur verið í slipp á Akureyri þar sem hann var minnkaður , " segir Ægir Fannar Thoroddsen , annar eigenda Kúvíkur , en með honum í félagi er Jón Halldór Pálmason . Báturinn er nefndir eftir bróður Jóns Halldórs , Unnari Rafni Jóhannssyni , sem fórst með bátnum Björgu Hauks ÍS út af Deild í Ísafjarðardjúpi 13. mars 2007 . " Við getum tvöfaldað veiðitímabillið með því að halda áfram á Unnari þegar veiðidagarnir á Agnesi eru búnir , " segir Ægir sem reiknar með að vera á grásleppuveiðum út júní . Spurður hvort nota eigi bátinn í annan veiðiskap segir Ægir það vel koma til greina . " Við ætlum að skoða skötuselsveiðar næsta haust en kvótinn í skötusel jókst nokkuð á þessu fiskveiðiári . Þá er báturinn fullbúinn á snurvoð og ef eitthvað fer að rofa til á leigumarkaðnum er möguleiki á að við reynum fyrir okkur með snurvoðina , " segir Ægir . Það var heldur betur mokveiði hjá bátunum sem komu í Sandgerðishöfn í gærkvöldi . Bátarnir hafa verið að fiska vel síðustu daga og binda sterkar vonir um að svo verði áfram . Í gær voru allir bátarnir með yfir 10 tonn af þoski en einn kom með 12 tonn af ufsa . Loðnan er nú hér við land og trekkir að sér mikið af fiski . " Þetta er búið að vera yndislegt síðustu daga . Núna vorum við með rétt rúmlega 10 tonn af þoski og bindum vonir við að þetta verði svona áfram , " sagði Jónas Árnason , skipstjóri á Bergi Vigfúsi . " Það má segja að þetta séu jólin . " " Skipstjórinn segir að hann hafi verið einn í brúnni og gert mistök við siglinguna , það séu höfuðástæður þess að skipið tók niðri , " segir Ivar Prestbakken hjá lögreglunni í Fredrikstad í samtali við norska ríkisfjölmiðilinn NRK í kvöld . Skipstjórinn á Goðafoss hefur verið í yfirheyrslum í dag eins og venja er þegar slys verða en lögreglan vill ekki gefa nánari upplýsingar um hvað gerðist fyrir og eftir að Goðafoss strandaði að svo stöddu . Að sögn Prestbakken er búið að útiloka bæði að skipstjórinn hafi sofnað og að hann hafi verið undir áhrifum áfengis . " Við létum hann blása á staðnum og það kom ekkert í ljós . " Skipstjórinn þekkir að sögn Prestbakken vel til á svæðinu og hefur siglt þar í mörg ár enda reyndur skipstjóri . Hann bætir við að fleiri verði yfirheyrðir vegna málsins og rannsókn haldi því áfram á orsökum þess að Goðafoss sitji nú strand í Oslófirði .